ᱠᱮᱛᱷᱨᱤᱱ ᱢᱟᱦᱮᱨ

ᱠᱮᱛᱷᱨᱤᱱ ᱨᱚᱵᱟᱨᱴᱥ ᱢᱟᱦᱮᱨ (ᱡᱟᱱᱟᱢ ᱑᱘ ᱮᱯᱨᱤᱞ ᱑᱙᱘᱓) ᱫᱚ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱ ᱱᱤᱨᱵᱟᱦᱤ ᱯᱚᱨᱤᱪᱟᱞᱚᱠ ᱠᱟᱱᱟᱭ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱡᱩᱱ ᱪᱟᱸᱫᱚ ᱠᱷᱚᱱ ᱱᱚᱣᱟ ᱯᱚᱫᱽ ᱨᱮ ᱢᱮᱱᱟᱭᱟ᱾ ᱚᱱᱟ ᱞᱟᱦᱟ ᱫᱚ ᱩᱱᱤ ᱢᱩᱬᱩᱛ ᱡᱳᱜᱟᱡᱳᱜ ᱠᱚᱨᱢᱚᱠᱚᱨᱛᱟᱭ ᱛᱟᱸᱦᱮᱸᱠᱟᱱᱟ᱾ ᱛᱳᱛᱛᱷᱳ ᱟᱨ ᱡᱳᱜᱟᱡᱳᱜ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞ ᱯᱟᱲᱦᱟᱣ ᱠᱟᱛᱮ ᱢᱟᱦᱮᱨ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱟᱨ ᱫᱷᱟᱹᱨᱛᱤ ᱨᱮᱱᱟᱜ ᱞᱟᱦᱟ ᱤᱫᱤ ᱞᱟᱹᱜᱤᱛ ᱱᱤᱭᱟᱹ ᱞᱟᱦᱟᱨᱮ ᱦᱚᱸ ᱮᱴᱟᱜ ᱡᱟᱜᱟ ᱠᱚᱨᱮᱭ ᱠᱟᱹᱢᱤ ᱵᱟᱲᱟᱣ ᱠᱟᱫᱟ᱾

 ᱮᱛᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ 
ᱠᱮᱛᱷᱨᱤᱱ ᱢᱟᱦᱮᱨ ᱠᱟᱱᱮᱠᱴᱤᱠᱟᱴᱮᱨ ᱣᱤᱞᱴᱚᱱ ᱨᱮᱭ ᱦᱟᱨᱟᱣ ᱠᱟᱱᱟ᱾ ᱚᱸᱰᱮᱜᱮ ᱣᱤᱞᱴᱚᱱ ᱦᱟᱭ ᱤᱥᱠᱩᱞ ᱨᱮᱭ ᱯᱟᱲᱦᱟᱣ ᱟᱠᱟᱱᱟ᱾ ᱒᱐᱐᱓ ᱥᱮᱨᱢᱟ ᱨᱮ ᱩᱱᱤ ᱟᱢᱮᱨᱤᱠᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱟᱨᱵᱤ ᱯᱟᱹᱨᱥᱤ ᱤᱱᱥᱴᱤᱴᱤᱣᱴ ᱠᱷᱚᱱ ᱟᱨᱵᱤ ᱯᱟᱹᱨᱥᱤ ᱪᱮᱛᱟᱱ ᱚᱱᱟᱨᱥ ᱫᱤᱜᱨᱤᱭ ᱢᱩᱪᱟᱫ ᱠᱮᱫᱟ᱾ ᱱᱚᱣᱟ ᱚᱠᱛᱚ ᱨᱮᱜᱮ ᱩᱱᱤ ᱛᱟᱞᱟ ᱫᱷᱟᱹᱨᱛᱤ ᱨᱮᱱ ᱡᱚᱛᱚᱠᱤᱪᱷᱩ ᱪᱮᱛᱟᱱ ᱨᱮ ᱢᱤᱫᱴᱮᱱ ᱫᱩᱞᱟᱹᱲ ᱛᱮᱭᱟᱨᱮᱱ ᱛᱟᱭᱟ᱾ ᱤᱱᱟᱹ ᱛᱟᱭᱚᱢ ᱥᱤᱨᱤᱭᱟ ᱨᱮᱦᱚᱸ ᱢᱟᱦᱮᱨᱮ ᱯᱟᱲᱦᱟᱣ ᱟᱠᱟᱱᱟ᱾ ᱩᱱ ᱡᱚᱠᱷᱚᱡ ᱩᱱᱤ ᱞᱮᱵᱟᱱᱚᱱ ᱟᱨ ᱛᱤᱣᱱᱤᱥᱤᱭᱟ ᱨᱮᱦᱚᱸ ᱚᱠᱛᱚᱭ ᱠᱟᱴᱟᱣ ᱟᱠᱟᱫᱟ᱾

᱒᱐᱐᱕ ᱥᱮᱨᱢᱟᱨᱮ, ᱛᱟᱞᱟ ᱫᱷᱟᱹᱨᱛᱤ ᱟᱨ ᱤᱥᱞᱟᱢᱤᱠ ᱥᱟᱛᱟᱢ ᱪᱮᱛᱟᱱᱨᱮ ᱱᱤᱣ ᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱚᱱᱟᱨᱥ ᱰᱤᱜᱨᱤᱭ ᱧᱟᱢ ᱠᱟᱫᱟ᱾

 ᱠᱟᱹᱢᱤ ᱡᱤᱭᱚᱱ 
ᱠᱮᱛᱷᱨᱤᱱ ᱢᱟᱦᱮᱨ ᱠᱟᱣᱱᱪᱤᱞ ᱯᱷᱚᱨ ᱯᱷᱚᱨᱮᱱ ᱨᱤᱞᱮᱥᱚᱱᱥ ᱟᱨ ᱤᱣᱨᱮᱥᱤᱭᱟ ᱫᱚᱞ ᱨᱮᱱᱟᱱ ᱵᱟᱨᱮᱭᱟᱜ ᱤᱱᱴᱟᱨᱱᱥᱤᱯ ᱛᱟᱭᱚᱢ ᱒᱐᱐᱕ ᱥᱮᱨᱢᱟ ᱨᱮ ᱮᱤᱪᱮᱥᱵᱤᱥᱤ ᱨᱮᱱᱟᱜ ᱠᱟᱹᱢᱤ ᱞᱟᱹᱜᱤᱛ ᱞᱚᱱᱰᱚᱱ, ᱡᱟᱨᱢᱟᱱᱤ ᱟᱨ ᱠᱟᱱᱟᱰᱟ ᱨᱮ ᱠᱟᱹᱢᱤᱭ ᱮᱛᱦᱚᱵ ᱞᱮᱫᱟ᱾

 ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ 
ᱮᱯᱨᱤᱞ ᱒᱐᱑᱔ ᱠᱷᱚᱱ ᱢᱟᱨᱪ ᱒᱐᱑᱖ ᱫᱷᱟᱹᱵᱤᱡ ᱠᱮᱛᱷᱨᱤᱱ ᱢᱟᱦᱮᱨ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱ ᱢᱩᱬᱩᱛ ᱡᱳᱜᱟᱡᱳᱜ ᱠᱚᱨᱢᱚᱠᱚᱨᱛᱟᱭ ᱛᱟᱸᱦᱮᱸᱠᱟᱱᱟ᱾ ᱢᱟᱨᱪ ᱒᱐᱑᱖ ᱥᱮᱨᱢᱟ ᱱᱤᱨᱵᱟᱦᱤ ᱯᱚᱨᱤᱪᱟᱞᱚᱠ ᱞᱤᱞᱟ ᱴᱨᱚᱴᱤᱠᱵᱷ ᱚᱱᱟ ᱠᱟᱹᱢᱤᱭ ᱟᱲᱟᱜ ᱜᱤᱰᱤ ᱠᱮᱫ ᱠᱷᱟᱡ ᱠᱮᱛᱷᱨᱤᱱ ᱢᱟᱦᱮᱨ ᱯᱚᱨᱤᱪᱟᱞᱚᱠ ᱨᱮᱱᱟᱜ ᱫᱟᱣ ᱠᱚ ᱮᱢᱟ ᱦᱟᱛᱟᱲᱟᱫᱤᱭᱟ᱾ ᱤᱱᱟᱹ ᱛᱟᱭᱚᱢ ᱡᱩᱱ ᱪᱟᱸᱫᱚ ᱢᱟᱦᱮᱨ ᱯᱟᱠᱟᱯᱟᱠᱤᱵᱷᱟᱵᱮ ᱱᱤᱨᱵᱟᱦᱤ ᱯᱚᱨᱤᱪᱟᱞᱚᱠ ᱨᱮᱱᱟᱜ ᱯᱚᱫᱽ ᱨᱮᱠᱚ ᱫᱚᱦᱚ ᱠᱮᱫᱤᱭᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱤᱴᱟᱞᱤ ᱨᱮ ᱣᱤᱠᱤᱢᱮᱱᱤᱭᱟ ᱨᱮ ᱡᱤᱢᱤ ᱳᱭᱮᱞᱥ ᱚᱱᱟ ᱨᱮᱱᱟᱜ ᱜᱷᱳᱥᱳᱱᱟᱭ ᱮᱢ ᱞᱮᱫᱟ᱾

 ᱟᱭᱟᱜ ᱜᱷᱟᱨᱚᱸᱡ ᱡᱤᱭᱚᱱ 
ᱢᱮᱦᱮᱨ ᱫᱚ ᱠᱮᱞᱤᱯᱷᱚᱨᱱᱤᱭᱟ ᱟᱨ ᱥᱮᱱᱯᱷᱨᱟᱱᱥᱤᱥᱠᱳ ᱨᱮᱭ ᱛᱟᱸᱦᱮᱸᱱᱟ᱾ ᱩᱱᱤ ᱤᱝᱨᱮᱡᱤ ᱥᱟᱶᱛᱮ ᱟᱨᱵᱤ, ᱯᱷᱚᱨᱟᱥᱤ ᱟᱨ ᱡᱟᱨᱢᱟᱱ ᱯᱟᱹᱨᱥᱤ ᱦᱚᱸᱭ ᱵᱟᱰᱟᱭ ᱜᱮᱭᱟ᱾

 ᱥᱟ.ᱠᱷᱭᱟ.ᱛ